CELEX: 62021CN0234
Language: da
Date: 2021-04-12 00:00:00
Title: Sag C-234/21: Anmodning om præjudiciel afgørelse indgivet af Cour constitutionnelle (Belgien) den 12. april 2021 — Défense Active des Amateurs d’Armes ASBL, NG og WL mod Conseil des ministres

26.7.2021   
            
            
               DA
            
            
               Den Europæiske Unions Tidende
            
            
               C 297/20
            
         
      Anmodning om præjudiciel afgørelse indgivet af Cour constitutionnelle (Belgien) den 12. april 2021 — Défense Active des Amateurs d’Armes ASBL, NG og WL mod Conseil des ministres
      (Sag C-234/21)
      (2021/C 297/21)
      Processprog: fransk
      
         Den forelæggende ret
      
      Cour constitutionnelle
      
         Parter i hovedsagen
      
      
         Sagsøgere: Défense Active des Amateurs d’Armes ASBL, NG og WL
      
         Sagsøgt: Conseil des ministres
      
         Præjudicielt spørgsmål
      
      Skal artikel 7, stk. 4a, i direktiv 91/477/EØF (1), sammenholdt med afsnit II, kategori A, punkt 6-9, i bilag I til samme direktiv, fortolkes således, at denne bestemmelse tilsidesætter artikel 17, stk. 1, artikel 20 og artikel 21 i Den Europæiske Unions charter om grundlæggende rettigheder og princippet om beskyttelse af den berettigede forventning, for så vidt som den ikke tillader medlemsstaterne at indføre en overgangsordning for skydevåben klassificeret i kategori A, punkt 9, som på lovlig vis er blevet erhvervet og registreret inden den 13. juni 2017, mens den tillader dem at indføre en overgangsordning for skydevåben i kategori A, punkt 6-8, som ligeledes på lovlig vis er blevet erhvervet og registreret inden den 13. juni 2017?
      
         (1)  Rådets direktiv 91/477/EØF af 18.6.1991 om erhvervelse og besiddelse af våben (EFT 1991, L 256, s. 51).